[pic] | EUROOPA ÜHENDUSTE KOMISJON |

Brüssel 6.7.2006

KOM(2006) 381 lõplik

2003/0297 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU OTSUST milles sätestatakse suunised üleeuroopaliste energiavõrkude kohta ning millega tunnistatakse kehtetuks otsused nr 96/391/EÜ ja nr 1229/2003/EÜ (KOM(2003) 742 lõplik, C5-0064/2004, 2003/0297(COD))

MILLEGA MUUD ETAKSE KOMISJONI ETTEPANEKUT EÜasutamislepingu artikli 250 lõike 2 alusel

2003/0297 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU OTSUST milles sätestatakse suunised üleeuroopaliste energiavõrkude kohta ning millega tunnistatakse kehtetuks otsused nr 96/391/EÜ ja nr 1229/2003/EÜ (KOM(2003) 742 lõplik, C5-0064/2004, 2003/0297(COD))

1. SISSEJUHATUS

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel esitatud muudatuste kohta. Komisjon esitab allpool oma arvamuse Euroopa Parlamendi muudatusettepanekute kohta.

2. TAUSTTEAVE

a) Komisjoni otsus: 10.12.2003.

b) Ettepaneku edastamine Euroopa Parlamendile ja nõukogule: 11.12.2003.

d) Euroopa Majandus- ja Sotsiaalkomitee arvamus: 2.6.2004.

e) Euroopa Parlamendi arvamus esimesel lugemisel: 7.6.2005.

f) Nõukogu poliitiline kokkulepe: 28.6.2005.

g) Ühise seisukoha vastuvõtmine: 1.12.2005.

h) Euroopa Parlamendi arvamus teisel lugemisel: 4.4.2006.

3. ETTEPANEKU EESMÄRK

Kavandatud muudatuste esitamise peamine eesmärk on kümne uue liikmesriigi kaasamine esmatähtsatesse projektidesse ja rakendamise parandamine. TEN-E toetamisel keskendutakse esialgse ettepaneku IV lisas kirjeldatud tähtsamate sidumisvõimsuste toetamisele. Kavandatud suuniste peamised täiendused on i) oluliste piiriüleste mõõtmetega projektide määratlemine Euroopa ühistes huvides olevate projektidena ning ii) Euroopa koordinaatori määramine, kelle ülesandeks on kõnealuste projektide tõhus ettevalmistamine ning rakendamine kokkulepitud ajaks.

4. KOMISJONI ARVAMUS EUROOPA PARLAMENDI TEHTUD MUUDATUSTE KOHTA

4.1. Muudatused, millega komisjoni nõustub

Komisjon nõustub täielikult Euroopa Parlamendi kõigi 17 vastuvõetud muudatusega. See on Euroopa Parlamendi ja nõukogu vahel teisel lugemisel saavutatud kompromisskokkuleppe tulemus. Kõnealuste muudatusega tuuakse uuesti sisse komisjoni ettepaneku põhielemendid, täpsemalt Euroopa ühistes huvides olevate projektide ja Euroopa koordinaatori kategooria. Kompromisskokkuleppe sõlmimist hõlbustas selle asjaolu tunnustamine, et olulist ja ajakohast teavet valdavad pigem niisuguseid projekte teostavad ettevõtted kui liikmesriigid. Otsuse eelnõuga kohustatakse seega liikmesriike tagama Euroopa ühistes huvides olevate projektidega seotud teabevahetus ja riikidevaheline koordineerimine.

Muudatused ühises seisukohas seisnevad peamiselt järgmises:

- Euroopa ühistes huvides olevate projektide kategooria uuesti sissetoomine (artikli 1 lõige 1, artikli 5 punkt a, artikli 6 lõige 5 ja artikkel 8);

- rahastamisel prioriteetsusastme eristamine vastavalt kaasrahastamisallikale, kusjuures „asjakohane eelis“ antakse nõukogu määruse (EÜ) nr 2236/95 raames rahastamisele, pöörates samal ajal „erilist tähelepanu“ Euroopa ühistes huvides olevatele projektidele, mida rahastatakse ühenduse muudest kaasrahastamisfondidest (artikli 8 lõiked 2 ja 3);

- riikidevaheline koordineerimine liikmesriikide vahel, kui Euroopa ühistes huvides oleva projekti elluviimine ei edene või eeldatakse võimaliku viivitust. Komisjon võib sellisel juhul paluda asjaomastel liikmesriikidel teatada viivituse põhjused kolme kuu jooksul (artikli 8 lõige 6);

- liikmesriigid nõudsid, et kõrvaldataks säte, mille kohaselt komisjon võib viivituste korral otsustada tühistada projekti kuulumise Euroopa ühise huvi kategooriasse , kuna riikide mõju eraõiguslike äriühingute teostatavale ehitusetapile on piiratud. Võttes arvesse kooskõlastamise ja järelevalve alal saavutatud edusamme, nõustub komisjon kõnealuse seisukohaga;

- komisjoni määratava Euroopa koordinaatori uuesti sissetoomine asjaomaste liikmesriikide nõusolekul ning pärast Euroopa Parlamendiga nõupidamist juhul, kui Euroopa ühistes huvides oleva projekti elluviimisel esineb olulisi viivitusi või rakendamisraskusi (artikli 10 lõige 1);

- aruannete esitamise nõuete kindlaksmääramine: liikmesriigid esitavad komisjonile Euroopa ühistes huvides olevate projektide elluviimise ajakohastatud esialgse ajakava, tuginedes komisjonilt saadud ajakava projektile. Komisjon esitab aruande selliste projektide edenemise kohta iga kahe aasta järel; kui projektile määratakse Euroopa koordinaator, täidab tema seda ülesannet (artikli 9 punktid 1 ja 2).

5. JÄRELDUS

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.